CELEX: 62018TN0507
Language: sl
Date: 2018-08-24 00:00:00
Title: Zadeva T-507/18: Tožba, vložena 24. avgusta 2018 – Francija/Komisija

29.10.2018   
            
            
               SL
            
            
               Uradni list Evropske unije
            
            
               C 392/32
            
         
      Tožba, vložena 24. avgusta 2018 – Francija/Komisija
      (Zadeva T-507/18)
      (2018/C 392/40)
      Jezik postopka: francoščina
      
         Stranki
      
      
         Tožeča stranka: Francoska republika (zastopniki: F. Alabrune, D. Colas, A.-L. Desjonquères, S. Horrenberger in A. Alidière, agenti)
      
         Tožena stranka: Evropska komisija
      
         Predlogi
      
      Tožeča stranka Splošnemu sodišču predlaga, naj:
      
                  —
               
               
                  Izvedbeni sklep Komisije (EU) 2018/873 z dne 13. junija 2018 o izključitvi nekaterih odhodkov držav članic iz naslova Evropskega kmetijskega jamstvenega sklada (EKJS) in Evropskega kmetijskega sklada za razvoj podeželja (EKSRP) iz financiranja Evropske unije razglasi za ničen v delu, v katerem je v njem uporabljen pavšalni popravek 5 %, ki ustreza 1 945 435,39 EUR, za „Druge neposredna pomoč i– POSEI“ zaradi nepravilnosti pri obračunavanju nekaterih pošiljk banan v proračunskem letih 2013, 2014, 2015 in 2016;
               
            
                  —
               
               
                  Evropski komisiji naloži plačilo stroškov.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja en sam tožbeni razlog, ki se nanaša na napačno uporabo prava, ki naj bi jo Komisija storila v okviru postopka za potrditev skladnosti v zvezi s pomočjo za banane s tem, da je napačno razlagala pojem „trženje“ zelenih banan, ki so upravičene do pomoči programa možnosti za oddaljene in otoške regije (POSEI), ki se uporabi za Gvadelup in Martinik.
      Tožeča stranka namreč trdi, prvič, da je Komisija za ta pojem uporabila napačno razlago, ki krši področje uporabe Izvedbene uredba Komisije (EU) št. 1333/2011 z dne 19. decembra 2011 o določitvi tržnih standardov za banane, pravil za preverjanje skladnosti s temi tržnimi standardi in zahtev za obvestila v sektorju banan (UL 2011, L 336, str. 23).
      Drugič, trdi, da razlaga tega pojma, ki jo je uporabila Komisija, izhaja iz napačne uporabe člena 76 Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (UL 2013, L 347, str. 671).